અહીં શરૂઆતમાં જ એક વાગે તેવું સત્ય છે. આપણે સૌએ મનુષ્ય દેખાવું છે. એવું નથી કે મનુષ્ય ‘થવું’ નથી પરંતુ કદાચ મનુષ્ય ‘હોવા’ અને ‘દેખાવા’ વચ્ચેનો ભેદ જ વર્ષોના સમજીવિચારીને કરાતા ક્રિયાકલાપના કારણે ભુલાઈ ગયો છે. નખ કાપતા રહીએ છીએ, બાલ – દાઢી બનાવતા રહીએ છીએ પણ એ તો સ્વચ્છતા અને તંદુરસ્તીના નિયમોને કારણે છે એ વાત ક્યાંક અચેતન મનમાં ધકેલાઈ ગઈ છે અને ‘સારા તો લાગવું જ જોઈએ, લાગવું જ પડે’ એ કારણ સભાનપણે આગળ છે. સાફસુથરા હોઈએ કે નહીં, દેખાવું તો જોઈએ જ!